அடியை நினைந்தாலன்றி மனக் கவலையை மாற்ற முடியாது. அறக்கடலாம் அருளாளன் அடியை நினைந்தாலன்றிப் பாவக் கடலைக் கடக்க முடியாது. எண்குணம் உடையவன் அடியை வணங்காத்தலை பாராதகண் கேளாதசெவி போலப் பயனற்றது. இறைவன் அடியை நினைந்தவர் பிறவிக்கடலைக் கடப்பர் நினையாதவர் கடவார். 2. வான் சிறப்பு எளிய உரை மழையால் உலகம் நிலைபெற்று வருவதால் மழையே அமிழ்தம் என்று உணரவேண்டும். உண்பவர்க்கு நல்ல உணவுகளை உண்டாக்கித் தானும் குடிநீராய்ப் பயன்படுவது மழை. மழையில்லாது போகின் கடல்சூழ் உலகத்தில் பசி உயிர்களை வாட்டும். மழைவரத்துக் குறையின் உழவர்கள்